Lav et referat af nedenstående tekst:

Tekst:
Midt- og Vestjyllands politi var tidligt mandag aften talstærkt til stede på en adresse i Hurup i Thy, hvor de har anholdt en psykisk ustabil mand. Aktionen skete på baggrund af et tip, som lokalpolitiet havde fået, om at en bevæbnet person var til stede i Søndergade. Og så tager man ingen chancer, forklarer vagtchef Jens Claumarch - Vi trak i det store håndtag med en indsatsgruppe bestående af en hel del politifolk med specielle kompetencer, en forhandler og vores indsatsleder. Manden truede med at slå alle ihjel, der fra politiet eller anden offentlig myndighed forsøgte at trænge ind til ham. Han viste sig dog kun at være i besiddelse af blankvåben - altså et sværd eller en kniv - og en ulovlig gaspistol. Det lykkedes at tale manden til fornuft, og han blev pågrebet 18:52, men forventes løsladt efter endt afhøring. - Havde han haft mere alvorlige våben på sig såsom en riffel eller et oversavet jagtgevær, havde tingene måske set anderledes ud for ham, forklarer vagtchefen.

Referat:
Politiet trak i det store håndtag og sendte mandag en indsatsstyrke til Hurup i Thy. Målet var en bevæbnet mand.